## El Consell contracta d’emergència servicis, subministraments i obres en centres de salut del Departament València-La Fe

*** Les actuacions d’urgència contractades en este departament sanitari ascendixen a més de 2,2 milions d’euros
* Els danys ocasionats afecten els centres de salut de Catarroja, Massanassa, Beniparrell i Albal**

El Consell ha pres raó de la declaració d’emergència per a la contractació de servicis, subministraments i obres per import de més de 2,2 milions d’euros per a reparar els danys ocasionats per la DANA en centres sanitaris del Departament de Salut València-La Fe.

A conseqüència de les inundacions, diversos centres de les zones afectades van patir danys importants en les infraestructures, les cobertes, les fusteries, els revestiments, la tanca, la urbanització exterior, les instal·lacions, el mobiliari clínic, l’equipament mèdic, el mobiliari general, les infraestructures de les tecnologies de la informació i comunicació i productes sanitaris i no sanitaris.

Es tracta de contractacions de servicis, subministraments i obres per a reparar els danys ocasionats en centres de salut de Catarroja, Massanassa, Beniparrell i Albal.

Entre els contractes de servicis declarats d’emergència estan els relacionats amb la unitat mòbil, així com els de reforços de neteja i seguretat.  
Pel que respecta als contractes de subministraments, estos es referixen, per exemple, als de gasos medicinals, les neveres per a vacunes, el mobiliari general i el mobiliari clínic.

D’altra banda, s’han declarat d’emergència les contractacions destinades a executar determinades obres, com ara la migració de cablejat de dades i la reconstrucció de centres, instal·lacions i ascensors.

Fecha: 14/01/2025